อโรคา ปาร์ตี้

อโรคา ปาร์ตี้ () เป็นรายการวาไรตี้โชว์เพื่อสุขภาพ ซึ่งเป็นรายการที่นำเสนอเรื่องราวที่เกี่ยวกับโรคภัยไข้เจ็บต่าง ๆ ที่อาจเกิดขึ้นโดยไม่รู้ตัว ซึ่งเป็นรายการวาไรตี้โชว์จากประเทศญี่ปุ่น โดยมีชื่อว่า () มีชื่อเป็นภาษาอังกฤษว่า "Medical Horror Check Show"  ซึ่งเรียกห้องส่งของรายการว่า Black Hospital ผลิตขึ้นโดยบริษัท ทีวีอาซาฮี จำกัด ประเทศญี่ปุ่น ซึ่งถูกผลิตขึ้นให้ผู้คนหวาดกลัว (ต่อโรคที่เป็นแล้วจะมีลักษณะใด)

ในประเทศไทยได้รับลิขสิทธิ์รายการนี้มาผลิตในประเทศไทยโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลพญาไท โดยใช้ชื่อว่า "อโรคา ปาร์ตี้" ดังกล่าว โดยออกอากาศทางสถานีโทรทัศน์โมเดิร์นไนน์ทีวี ทุกวันพฤหัสบดี เวลา 22.05 น. - 22.50 น.  (จากนั้นเลื่อนเวลาออกอากาศเป็น 22.15 น. - 23.00 น. และจะเปลี่ยนวันออกอากาศเป็นทุกวันจันทร์ เวลา 22.15 - 23.00 น.เริ่มตั้งแต่วันจันทร์ที่ 6 กรกฎาคม พ.ศ. 2552) เริ่มออกอากาศครั้งแรกเมื่อวันพฤหัสบดีที่ 6 มีนาคม พ.ศ. 2551 และ ออกอากาศเป็นเทปสุดท้ายวันจันทร์ที่ 5 ตุลาคม พ.ศ. 2552 ดำเนินรายการโดย ธงชัย ประสงค์สันติ และ หมอพี (ทันตแพทย์หญิง พอลลีน เต็ง) โดยใช้คำปรัชญาประจำรายการว่า "อโรคาปาร์ตี้ วาไรตี้ไม่มีโรค"รายการอโรคาปาร์ตี้นำมาออกอากาศอีกครั้งหนึ่งในวันที่ 2 มกราคม 2553 เวลา 20.15 - 21.10 น.ทางสถานีวิทยุโทรทัศน์กองทัพบกช่อง 5และปรับเปลี่ยนรูปแบบเป็นรายการเกมโชว์ควิซโชว์โดยใช้ชื่อรายการเป็น ปาร์ตี้วิทยาศาสตร์ ตอน อโรคา ซายส์ ปาร์ตี้ แทน อโรคาปาร์ตี้

ลักษณะรายการ 
เป็นรายการวาไรตี้ที่ให้ความรู้เรื่องโรคภัยไข้เจ็บต่าง ๆ ว่า เมื่อเป็นโรคนี้แล้วจะมีอาการอย่างไรบ้าง ภายในรายการจะมีแขกรับเชิญ 5 คนเข้ามาคุยกันเกี่ยวกับเรื่องโรคที่จะนำเสนอในสัปดาห์นั้น ๆ ซึ่งทั้ง 5 คนที่เชิญเข้ามาจะมีลักษณะที่คาดว่าเสี่ยงต่อการเป็นโรคที่จะนำมาเสนอหรือไม่ และมีแพทย์ประจำโรงพยาบาลพญาไทที่เชี่ยวชาญเฉพาะโรคมาให้ความรู้และตอบปัญหาข้อสงสัยของแขกรับเชิญทั้ง 5 คนได้

ประวัติการทำรายการ 
 ปี พ.ศ. 2551
 ออกอากาศครั้งแรกเมื่อวันพฤหัสบดีที่ 6 มีนาคม พ.ศ. 2551
 26 มิถุนายน พ.ศ. 2551 ได้เพิ่มช่วง "อโรคา การ์ตูน" เกี่ยวกับตอบปัญหาสั้น ๆ ผ่านทางการ์ตูน, สิ้นสุดเมื่อวันที่ 2 ตุลาคม พ.ศ. 2551 และกลับมาเสนออีกครั้งในวันที่ 6 พฤศจิกายน พ.ศ 2551 และยกเลิกการนำเสนอไปในวันที่ 1 มกราคม พ.ศ. 2552 แต่เปลี่ยนมาเป็นการให้ความรู้เกี่ยวกับเรื่องคลอเลสเตอรอลแทน
 4 กันยายน พ.ศ. 2551 เปลี่ยนเพลงประกอบรายการ เป็นครั้งที่ 2 และเปลี่ยนเนื้อหาช่วงละครให้น่าสนใจมากขึ้น

 ปี พ.ศ. 2552
 1 มกราคม พ.ศ. 2552 เริ่มการเปิดโอกาสให้ผู้ชมรายการส่ง SMS เข้ามาร่วมสนุก โดยทายว่าผู้ร่วมรายการท่านใดจะเป็นผู้เข้าไปอยู่ในพื้นที่ RED ZONE ผู้ที่ทายถูก 5 ท่านแรก จะได้รับรางวัลเพื่อสุขภาพจากโรงพยาบาลพญาไท
 16 เมษายน พ.ศ. 2552 เปลี่ยนเพลงประกอบรายการ เป็นครั้งที่ 3, และเพิ่มช่วง "ชีพจร ขึ้นหัว" และ "โบราณ บานบุรี"
 28 พฤษภาคม พ.ศ. 2552 ได้ลดจำนวนแขกรับเชิญเหลือ 4 คน
 6 กรกฎาคม พ.ศ. 2552 เปลี่ยนวันออกอากาศเป็นทุกวันจันทร์ เวลา 22.15 - 23.00 น.
 5 ตุลาคม พ.ศ. 2552  ออกอากาศเป็นเทปสุดท้าย

 ปี พ.ศ. 2553
 2 มกราคม พ.ศ. 2553 กลับมาออกอากาศอีกครั้งทาง ททบ.5 ทุกวันเสาร์ 20.15 น.- 21.05 น. โดยใช้ชื่อว่า ปาร์ตี้วิทยาศาสตร์ ตอน อโรคา ซายส์ ปาร์ตี้ โดยเปลี่ยนรูปแบบเป็นเกมโชว์ควิซโชว์

 ปี พ.ศ. 2557
 12 มกราคม พ.ศ. 2557 กลับมาออกอากาศอีกครั้งทาง ททบ.5 ทุกวันอาทิตย์ 17.00 น.- 17.50 น. โดยใช้ชื่อว่า อโรคา ปาร์ตี้ 2014 โดยเปลี่ยนรูปแบบเป็นวาไรตี้เกมโชว์ควิซโชว์ โดยที่พิธีกรเป็น สมพล ปิยะพงศ์สิริ และ ทันตแพทย์หญิง พอลลีน (ล่ำซำ) เต็ง

รายชื่อตอนที่ออกอากาศ

การออกอากาศ 
 29 พฤษภาคม 2551 งดออกอากาศ
 12 มิถุนายน 2551 งดออกอากาศ
 16 ตุลาคม 2551 งดออกอากาศ
 26 กุมภาพันธ์ 2552 งดออกอากาศ
 9 เมษายน 2552 งดออกอากาศ
 21 กันยายน 2552 งดออกอากาศ

ปัญหาของการออกอากาศ 
เมื่อวันที่ 12 ตุลาคม  พ.ศ. 2552 รายการก็หลุดออกจากผังช่อง 9 เนื่องจากความผิดพลาดในการสื่อสารและประสานงานกันของบริษัทกับสถานี

รายละเอียดรายการ 
ในส่วนของการดำเนินรายการจะมีการนำเสนอโรคประจำสัปดาห์ที่ออกอากาศ โดยมีลำดับการดำเนินรายการอย่างเป็นขั้นตอนดังนี้

ช่วงเกริ่นนำ 
พิธีกรทั้ง 2 ท่านจะพูดคุยกับแขกรับเชิญทั้ง 5 คนในเรื่องการดูแลสุขภาพ และอาการที่แขกรับเชิญได้บอกว่าเป็นแบบนั้นบ่อย ๆ โดยที่เนื้อหาการคุยกันจะเกี่ยวข้องกับโรคที่จะนำเสนอ

ช่วงละคร 
ช่วงละครนั้น จะเป็นละครที่จำลองมาจากเหตุการณ์จริง ถึงผู้ที่ป่วยหรือเสียชีวิตด้วยโรคนี้ โดยมีผู้บรรยายเล่าถึงเหตุการณ์ที่เกิดขึ้นในละคร ซึ่งจะบรรยายอาการของโรคที่จะนำเสนอดังกล่าวว่า มีอาการอย่างไรบ้าง และลักษณะของผู้ที่ป่วยหรือเสียชีวิตด้วยโรคดังกล่าวนั้นเป็นอย่างไรบ้าง ลักษณะเนื้อหาของละครนั้น จะมีลักษณะน่ากลัวคล้ายกับภาพยนตร์แนวสยองขวัญ เพื่อให้รู้ว่า อาการของโรคนั้น เป็นแล้วน่ากลัวมากแค่ไหน
 
หลังจากที่ละครได้ดำเนินมาถึงอาการขั้นสุดท้ายของโรค ผู้บรรยายจะเฉลยชื่อโรคที่นำเสนอพร้อมบรรยาย และเตือนผู้ชมทางบ้านว่า อาการลักษณะใดที่เสี่ยงต่อการทำให้เกิดโรคดังกล่าว ซึ่งข้อความคำพูดมักจะบอกว่า "คุณ (มีอาการตามลักษณะที่เสี่ยงต่อโรค) หรือไม่... หากปล่อยไว้เป็นเช่นนี้ คุณอาจเป็นผู้โชคร้ายคนต่อไปก็ได้..."

ช่วงตรวจอาการ 
ก่อนที่แขกรับเชิญทั้ง 5 คนเข้าร่วมรายการนั้น จะมีการตรวจสุขภาพเพื่อตรวจสอบความเสี่ยงที่จะเป็นโรคที่จะนำเสนอที่โรงพยาบาลพญาไท แล้วเข้ามาฟังผลในรายการ ผู้ที่มีความเสี่ยงที่จะเป็นโรคดังกล่าว จะถูกเชิญเข้าไปนั่งในพื้นที่สีแดง (RED ZONE) หรือพื้นที่อันตราย ซึ่งแต่ละสัปดาห์ อาจมีแขกรับเชิญเข้าไปนั่งในพื้นที่สีแดงมากกว่า 1 คนหรือไม่มีก็ได้

ต่อมา ทางรายการได้เปลี่ยนแปลงลักษณะการตรวจอาการ ให้ดูมีสาระและดูไม่น่ากลัวมากขึ้น โดยการแบ่งสีออกเป็น 4 สี นั่นคือ แดง ส้ม เหลือง และ เขียว ซึ่งบ่งบาอกลักษณะสุขภาพว่า ยังปลอดภัยจากโรคที่นำเสนอหรือไม่ โดยมีป้ายตามหมายเลขกำกับ เมื่อพิธีกรเปิดป้ายแล้วเป็นแขกรับเชิญคนใด แขกรับเชิญคนนั้นจะมีความเสี่ยงตามป้ายดังกล่าว ในบางครั้งในแต่ละป้ายอาจจะมีมากกว่าหนึ่งคนหรือไม่มีก็ได้ ซึ่งการแบ่งอัตราความเสียงจะเป็นดังนี้
  สีแดง (ป้ายหมายเลข 1) คือ มีความเสียงมากที่เป็นโรคนี้ จะต้องเข้าไปในพื้นที่สีแดง (RED ZONE)
  สีส้ม (ป้ายหมายเลข 2) คือ มีความเสี่ยงปานกลาง
  สีเหลือง (ป้ายหมายเลข 3) คือ มีความเสียงน้อย
  สีเขียว (ป้ายหมายเลข 4) คือ ไม่มีความเสี่ยงที่จะเป็นโรคนี้

ช่วงท้ายรายการ 
หลังจากนั้น จะมีแพทย์ผู้เชี่ยวชาญประจำโรคประจำสัปดาห์จากโรงพยาบาลพญาไท มาให้ความรู้พร้อมกับอธิบายโรคดังกล่าวโดยละเอียด และตอบคำถามของแขกรับเชิญต่าง ๆ ที่สงสัย เพื่อให้มีวิธีรักษาและป้องกันโรคดังกล่าวได้

ช่วงพิเศษ 
ทางรายการ ได้นำเอาช่วงพิเศษ มาเป็นสาระความรู้เพิ่มเติม โดยมีรายละเอียดดังนี้
 อโรคา การ์ตูน
 รู้เท่าทันคลอเลสเตอรอล
 ชีพจรขึ้นหัว
 โบราณ บานบุรี

กระแสตอบรับ 
มีการวิพากษ์วิจารณ์อย่างมาก  ว่ารายการนี้นำเสนอให้ประชาชนมีความหวาดกลัวในโรคต่างๆ เกินจริง และร้องขอการตรวจทางการแพทย์ที่เกินความจำเป็น ซึ่งอาจทำให้เกิดภาวะความเครียดเพราะความกังวลดังกล่าวได้ในที่สุดจะเห็นได้จากการนำเสนออย่างเกินจริงในบางโรคซึ่งมิใช่โรคที่พบได้ทั่วไป แต่พบได้น้อยถึงน้อยมาก กลับมาทำให้หวาดกลัวกันในประชาชนหมู่มาก จึงนับว่าเป็นดาบสองคมของการบริโภคสื่อ ของผู้รักสุขภาพในปัจจุบัน

อย่างไรก็ดี รายการดังกล่าวก็ได้รับเสียงตอบรับอย่างดี ทำให้ผู้คนหมั่นใส่ใจในสุขภาพเพิ่มมากขึ้น

ดูเพิ่ม 
ปาร์ตี้วิทยาศาสตร์ ตอน อโรคา ซายส์ ปาร์ตี้

แหล่งข้อมูลอื่น 
 รายการ "อโรคา ปาร์ตี้" ของเวิร์กพอยท์
 รายการ "อโรคา ปาร์ตี้" ของเว็บไซต์โรงพยาบาลพญาไท 
 แกะกล่อง "อโรคา ปาร์ตี้" วาไรตี้ไม่มีโรค
 เวิร์คพอยท์ฯ ส่งวาไรตี้รูปแบบใหม่ "อโรคา ปาร์ตี้" ใครที่คิดว่าตัวเองแข็งแรง เราอยากให้คุณดู 6 มีนาคม นี้ 
 ตารางการออกอากาศรายการ "อโรคา ปาร์ตี้" ของเว็บไซต์โรงพยาบาลพญาไท 
 คลิปวิดีโอรายการ "อโรคา ปารตี้" ในแต่ละสัปดาห์ของเวปโมเดิร์นไนน์ทีวี (mcot.net) 
 รายการอโรคาปาร์ตี้ต้นแบบจากญี่ปุ่น 

รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2551
รายการโทรทัศน์ที่ยุติการออกอากาศในปี พ.ศ. 2552
เวิร์คพอยท์ เอ็นเทอร์เทนเมนท์